**INTEGRITÁS TANÁCSADÓ**

Az államigazgatási szervek integritásirányítási rendszeréről és az érdekérvényesítők fogadásának rendjéről szóló 50/2013. (II.25.) Korm. rendelet 5. § (1) bekezdése értelmében az államigazgatási szervek hivatali szervezetének vezetője az integritási és korrupciós kockázatok kezelésében való támogatására, az integritásirányítási rendszer és a belső kontrollrendszer egyes elemei működtetésének koordinációjára **integritás tanácsadót** jelöl ki.

Az integritás tanácsadó **a hivatali szervezet vezetőjének közvetlen irányítása alatt áll**.

2021. június 1. napjától a Zala Megyei Kormányhivatal **integritás tanácsadója Géri Veronika.**

**Elérhetősége:** Zalaegerszeg, Kosztolányi u. 10. II. emelet

92/507-791

integritas@zala.gov.hu

**Feladatai**:

* közreműködik az államigazgatási szerv működésével kapcsolatos integritási és korrupciós kockázatok felmérésében, az azok kezelésére szolgáló intézkedési terv, valamint az annak végrehajtásáról szóló integritás jelentés elkészítésében
* javaslatot tesz hivatásetikai és antikorrupciós témájú képzések megtartására, közreműködik azok végrehajtásában
* tájékoztatást és tanácsot ad a hivatali szervezet vezetői és munkatársai részére a felmerült hivatásetikai kérdésekben
* gondoskodik a belső kontrollrendszer vonatkozásában a kontrollkörnyezet kialakításának és az integrált kockázatkezelésnek a koordinációjáról
* a hivatali szervezet vezetőjének meghatalmazása esetén ellátja a szervezet működésével összefüggő integritási és korrupciós kockázatokra vonatkozó bejelentések fogadásával és kivizsgálásával kapcsolatos feladatokat
* a belső kontrollrendszer vonatkozásában a kontrollkörnyezet kialakításának és az integrált kockázatkezelésnek a koordinációja
* a szervezet működésével összefüggő integritási és korrupciós kockázatokra vonatkozó bejelentések fogadása és kivizsgálása

Integritással, korrupció-megelőzéssel kapcsolatos további információk:

<http://korrupciomegelozes.kormany.hu/>